Bonsmara: Hartebeestloop Stud - Elite Platinum koei 2015
You are here: Elite Platinum koei 2015 Login
Wat het van VBB 06-0115, die Landbouweekblad / SA Stamboek Elite Platinum Bonsmara koei vir 2015 geword?
Sy is STEEDS deel van die “Royal Family of Elite Cows” op Hartebeestloop, op die rype ouderdom van 10 jaar. Ons het haar nou die dag spesiaal gaan “besoek” in die veld waar sy ‘n kalf aan haar sy het en gou ‘n paar foto’s en ‘n video van haar gevat. Dit is altyd lekker om te kyk hoe ‘n dier lyk wat aanhoudend so goed presteer - sien ook vir AEJ 06-0163, die onlangse Elite Platinum wenner!
Die vraag is nou: Kan sy in die toekoms voortbou op haar uitstekende prestasie tot en met 2015?
My ondervinding is dat goeie koeie hulle prestasies behou soos hulle ouer word. Die bewys is om maar net te kyk na VBB 06-0115 se uitstekende reproduksie prestasies in Tabel 1 (heel onder). Die 10-jarige koei se heel beste prestasie is dat sy 8 kalwers met gekorrigeerde gewig van 265kg gemiddeld speen. Dit is ‘n bitter goeie prestasie enige plek maar dit wil gedoen wees in die droë en warm Kalahari, glo my! Ons beleid is om sulke hoogspresterende koeie te hou totdat die tande finaal klaar is. In kort – vir so lank as moontlik. Nie elkeen van haar verskalwers gaan ‘n verbetering op haar wees nie, alhoewel ons geleer word dat jonger diere beter as hulle ouers “behoort” te wees. “A strong theory, proving weak in practice”. My opinie hieroor is dus, hou jou “goue” koeie in jou kudde!
so vaar sy in haar 10 jare!
In haar 10-jarige leeftyd het sy die volgende Hartebeestloop en amptelike Bonsmara seleksies geslaag:
7 maande speengewig en visuele evaluering
12 maande gewig en visuele evaluering
14 maande – gewig, geslagsrypheid, visuele evaluering en pelvismeting
18 maande gewig en visuele evaluering
20 maande dragtigheidsondersoek
24 maande kalwing en amptelike keuring
Jaarlikse inspeksies vanaf 2008 tot 2016 waar veral reproduksievermoë, hormonale balans en nageslag stoet goedkeuringspersentasie streng ge-evalueer word
Sy teel nageslag wat goed genoeg is om die jaarlikse Produksieveiling te haal
Dit is onverantwoordelik om jou “hoop” te sit op elke verskalf van ‘n top ouer koei om hierdie tipe prestasie te herhaal of te verbeter. As die kwaliteit van die verskalwers dit toelaat, gee hulle beslis ‘n kans. Maar moenie te gou besluit jy het ‘n “wenner” wat die koei gaan vervang en beter presteer nie. Jy sal heel moontlik eers verseker weet na 10 jaar! VBB 06-0115 is jaarliks ‘n “dead certainty” wanneer dit kom by uitsonderlike prestasies! Die Bonsmara ras is gebou op hierdie hoogs presterende koeie.
ELITE PLATINUM KOEI (2015) VBB 06-0115
Ouderdom met eerste kalwing
Teelwaarde-indeks vir speen
% nageslag goedgekeur
Harry Erasmus from Namibia - April 1, 2016, 7:14 am